[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 17.2.2009

COM(2009) 78 окончателен

2007/ 0247/ 0248 / 0249 (COD)

СЪОБЩЕНИЕ ОТ КОМИСИЯТАДО ЕВРОПЕЙСКИЯ ПАРЛАМЕНТсъгласно член 251, параграф 2, втора алинея от Договора за ЕОотносно общата позиция на Съвета във връзка с приемането на

Директива на Европейския парламент и на Съвета за изменение на Директиви 2002/21/ЕО относно общата регулаторна рамка за електронните съобщителни мрежи и услуги, 2002/19/ЕО относно достъпа до електронни съобщителни мрежи и тяхната инфраструктура и взаимосвързаността между тях, и 2002/20/ЕО относно разрешението на електронните съобщителни мрежи и услуги;

Директива на Европейския парламент и на Съвета за изменение на Директива 2002/22/ЕО относно универсалната услуга и правата на потребителите във връзка с електронните съобщителни мрежи и услуги, Директива 2002/58/ЕО относно обработката на лични данни и защита на правото на неприкосновеност на личния живот в сектора на електронните комуникации и Регламент (ЕО) № 2006/2004 за сътрудничество между националните органи, отговорни за прилагане на законодателството за защита на потребителите; както и

Регламент на Европейския парламент и на Съвета за създаване на Група на европейските регулатори в областта на далекосъобщенията

2007/ 0247/ 0248 / 0249 (COD)

СЪОБЩЕНИЕ ОТ КОМИСИЯТА ДО ЕВРОПЕЙСКИЯ ПАРЛАМЕНТ съгласно член 251, параграф 2, втора алинея от Договора за ЕО относно общата позиция на Съвета във връзка с приемането на Директива на Европейския парламент и на Съвета за изменение на Директиви 2002/21/ЕО относно общата регулаторна рамка за електронните съобщителни мрежи и услуги, 2002/19/ЕО относно достъпа до електронни съобщителни мрежи и тяхната инфраструктура и взаимосвързаността между тях, и 2002/20/ЕО относно разрешението на електронните съобщителни мрежи и услуги; Директива на Европейския парламент и на Съвета за изменение на Директива 2002/22/ЕО относно универсалната услуга и правата на потребителите във връзка с електронните съобщителни мрежи и услуги, Директива 2002/58/ЕО относно обработката на лични данни и защита на правото на неприкосновеност на личния живот в сектора на електронните комуникации и Регламент (ЕО) № 2006/2004 за сътрудничество между националните органи, отговорни за прилагане на законодателството за защита на потребителите; както и Регламент на Европейския парламент и на Съвета за създаване на Група на европейските регулатори в областта на далекосъобщенията

1. ИСТОРИЯ НА ДОСИЕТО

Комисията прие своите предложения за директиви COM(2007) 697 — 2007/0247 (COD) („Директива за по-добро регулиране“), COM(2007) 698 — 2007/0248 (COD) („Директива за правата на гражданите“) и своето предложение за регламент COM(2007) 699 — 2007/0249 (COD) на 13 ноември 2007 г. и ги представи на Европейския парламент и на Съвета на 13, 15 и 16 ноември 2007 г.

В съответствие с член 250 от Договора за ЕО Комисията прие на 5—6 ноември 2008 г. своите изменени предложения[1], съдържащи изцяло или отчасти много от измененията, гласувани от Европейския парламент на първо четене на 24 септември 2008 г.

В съответствие с член 251 от Договора за ЕО Съветът прие своята обща позиция по тези предложения на […] г.[2].

2. ЦЕЛ НА ПРЕДЛОЖЕНИЯТА НА КОМИСИЯТА

Целта на предложенията на Комисията е коригиране на регулаторната рамка за електронни съобщения, т.е.

- на Рамковата директива[3], Директивата за разрешение[4] и Директивата за достъп[5] за подобряване на тяхната ефективност, намаляване на необходимите административни ресурси за прилагане на икономическото регулиране и улесняване на достъпа до радиочестоти, както и повишаване на неговата ефективност; и

- на Директивата за универсалната услуга[6] и Директивата за правото на неприкосновеност на личния живот и електронни комуникации[7] за подсилване на някои права на потребителите и ползвателите, както и за гарантиране, че електронните съобщения са сигурни и надеждни, заслужават доверие и осигуряват висока степен на защита на неприкосновеността на личния живот и личните данни на физическите лица;

и създаване на независим експертен орган, който би допринесъл ефективно за доизграждането на вътрешния пазар чрез подпомагане на Комисията и на националните регулаторни органи в прилагането на регулаторната рамка на ЕС.

Комисията счита, че нейната позиция, както е изложена в COM(2008) 720, 723 и 724, представлява съществена стъпка към единна позиция от страна на трите институции.

3. КОМЕНТАРИ ОТНОСНО ОБЩАТА ПОЗИЦИЯ НА СЪВЕТА

Комисията отбелязва, че позицията на Съвета се отклонява значително от тези на Комисията и на Европейския парламент особено по отношение на механизмите на вътрешния пазар и по-конкретно по гарантирането на съгласувани регулаторни мерки, допълнителната мярка за функционално разделение, политиката в областта на радиочестотния спектър и създаването на регулаторен орган. По отношение на регулаторния орган Комисията е особено загрижена, че позицията на Съвета поражда институционални въпроси, които представляват значителна пречка пред постигането на удовлетворително споразумение.

Комисията отбелязва също така, че позицията на Съвета се отклонява от тези на Комисията и Европейския парламент по няколко допълнителни въпроса, които попадат в обхвата на двете предложения за директиви за изменение на регулаторната рамка. Въпреки това Комисията счита, че различията относно предложението за Директива за правата на гражданите не са толкова сериозни, колкото тези, свързани с предложенията за Директива за по-добро регулиране и за Регламент за създаване на регулаторен орган.

4. ЗАКЛЮЧЕНИЯ

В коментарите си по-горе Комисията обръща внимание върху различията, съществуващи между нейните изменени предложения и общата позиция на Съвета.

Въпреки това и съобразно изявлението на Комисията, приложено към протокола на Съвета от 27 ноември 2008 г., тя потвърждава убеждението си, че нейните изменени предложения могат да допринесат за балансирано споразумение между институциите, което представлява напредък за гражданите и предприятията в единния европейски пазар. Съответно Комисията е готова да спомогне за постигане на споразумение между съзаконодателите.

ПРИЛОЖЕНИЕ

ИЗЯВЛЕНИЕ НА КОМИСИЯТА

Комисията взема предвид приетата от Съвета обща позиция за изменение на предложенията на Комисията относно прегледа на регулаторната рамка на ЕС за електронните съобщителни мрежи и услуги (предложенията за Директива за по-добро регулиране, Директива за правата на гражданите и за Регламент за създаване на Европейски орган за пазара на електронни съобщения).

Комисията отбелязва по-специално, че общата позиция на Съвета се отклонява значително от тези на Комисията и на Европейския парламент особено по отношение на механизмите на вътрешния пазар, и по-конкретно по гарантирането на съгласувани регулаторни мерки, допълнителната мярка за функционално разделение, политиката в областта на радиочестотния спектър и създаването на регулаторен орган. По отношение на регулаторния орган Комисията е особено загрижена, че позицията на Съвета поражда институционални въпроси, които представляват значителна пречка пред постигането на удовлетворително споразумение.

Комисията отбелязва също така, че общата позиция на Съвета се отклонява от тези на Комисията и Европейския парламент по няколко допълнителни въпроса, които попадат в обхвата на двете предложения за директиви за изменение на регулаторната рамка. Въпреки това Комисията е на мнение, че съществуващите различия по отношение на предложението за Директива за правата на гражданите не са толкова сериозни, колкото тези, свързани с предложенията за Директива за по-добро регулиране и за Регламент за създаване на регулаторен орган.

В този контекст Комисията желае да потвърди отново своята позиция, както е изложена в нейните изменени предложения COM(2008) 720, 723 и 724, която представлява съществена стъпка към единна позиция на трите институции.

[1] Съответно COM(2008) 724, 723 и 720 окончателен.

[2] ОВ С

[3] Директива 2002/21/ЕО на Европейския парламент и на Съвета от 7 март 2002 г. относно общата регулаторна рамка за електронните съобщителни мрежи и услуги (ОВ L 108, 24.4.2002 г.).

[4] Директива 2002/20/ЕО на Европейския парламент и на Съвета от 7 март 2002 г. относно разрешението на електронните съобщителни мрежи и услуги (ОВ L 108, 24.4.2002 г.).

[5] Директива 2002/19/ЕО на Европейския парламент и на Съвета от 7 март 2002 г. относно достъпа до електронни съобщителни мрежи и тяхната инфраструктура и взаимосвързаността между тях (ОВ L 108, 24.4.2002 г.).

[6] Директива 2002/22/ЕО на Европейския парламент и на Съвета от 7 март 2002 г. относно универсалната услуга и правата на потребителите във връзка с електронните съобщителни мрежи и услуги (ОВ L 108, 24.4.2002 г., стр. 51).

[7] Директива 2002/58/ЕО на Европейския парламент и на Съвета от 12 юли 2002 г. относно обработката на лични данни и защита на правото на неприкосновеност на личния живот в сектора на електронните комуникации (ОВ L 201, 31.7.2002 г., стр. 37).